title: EFTAn valvontaviranomaisen päätös N:o 93/16/KOL, annettu 11 päivänä toukokuuta 2016, EFTAn valvontaviranomaisen suositus ETA-sopimuksen liitteessä XI olevassa 5cl kohdassa tarkoitetun säädöksen (sähköisten viestintäverkkojen ja -palvelujen yhteisestä sääntelyjärjestelmästä annettu Euroopan parlamentin ja neuvoston direktiivi 2002/21/EY), sellaisena kuin se on mukautettuna ETA-sopimuksen pöytäkirjalla 1 ja ETA-sopimuksen liitteessä XI olevilla alakohtaisilla mukautuksilla, mukaisesti ennakkosääntelyn alaisiksi tulevista merkityksellisistä tuote- ja palvelumarkkinoista sähköisen viestinnän alalla [2017/608]

text:
               30.3.2017

               FI

               Euroopan unionin virallinen lehti

               L 84/7

         EFTAn VALVONTAVIRANOMAISEN PÄÄTÖS
   N:o 93/16/KOL,
   annettu 11 päivänä toukokuuta 2016,
   EFTAn valvontaviranomaisen suositus ETA-sopimuksen liitteessä XI olevassa 5cl kohdassa tarkoitetun säädöksen (sähköisten viestintäverkkojen ja -palvelujen yhteisestä sääntelyjärjestelmästä annettu Euroopan parlamentin ja neuvoston direktiivi 2002/21/EY), sellaisena kuin se on mukautettuna ETA-sopimuksen pöytäkirjalla 1 ja ETA-sopimuksen liitteessä XI olevilla alakohtaisilla mukautuksilla, mukaisesti ennakkosääntelyn alaisiksi tulevista merkityksellisistä tuote- ja palvelumarkkinoista sähköisen viestinnän alalla [2017/608]
   EFTAN VALVONTAVIRANOMAINEN (1), joka
   ottaa huomioon ETA-sopimuksen liitteessä XI olevassa 5cl kohdassa tarkoitetun säädöksen, sähköisten viestintäverkkojen ja -palvelujen yhteisestä sääntelyjärjestelmästä 7 päivänä maaliskuuta 2002 annettu Euroopan parlamentin ja neuvoston direktiivi 2002/21/EY (2) (jäljempänä ’puitedirektiivi’), sellaisena kuin se on mukautettuna ETA-sopimuksen pöytäkirjalla 1 ja ETA-sopimuksen liitteessä XI olevilla alakohtaisilla mukautuksilla, ja erityisesti sen 15 artiklan 1 kohdan,
   ottaa huomioon valvontaviranomaisen ennakkosääntelyn alaisiksi tulevista merkityksellisistä markkinoista sähköisen viestinnän alalla 5 päivänä marraskuuta 2008 antaman suosituksen (3) (jäljempänä ’valvontaviranomaisen vuonna 2008 antama suositus’) ja valvontaviranomaisen antamat ohjeet markkina-analyysia ja huomattavan markkinavoiman arvioimista varten (4),
   sekä katsoo seuraavaa:

               (1)

               Euroopan komissio (jäljempänä ’komissio’) antoi 9 päivänä lokakuuta 2014 suosituksen 2014/710/EU (5) puitedirektiivin mukaisesti ennakkosääntelyn alaisiksi tulevista merkityksellisistä tuote- ja palvelumarkkinoista.

               (2)

               Lähtökohtana merkityksellisistä markkinoista annetun valvontaviranomaisen suosituksen uudelleentarkastelulle on suositus 2014/710/EU. Uudelleentarkastelun yhteydessä valvontaviranomainen on päätynyt siihen, että markkinakehitystä tulisi arvioida Euroopan talousalue huomioon ottaen, ei pelkästään yksittäisten EFTA-valtioiden markkinatilanteen pohjalta.

               (3)

               EFTA-valtioiden markkinakehityksen pohjalta näyttää yleisesti ottaen siltä, että sähköisen viestinnän markkinoiden toiminta kolmessa EFTA-valtiossa ei todennäköisesti poikkea suuremmin (enempää kuin EU:n yksittäisissä jäsenvaltioissa) Euroopan unionin tai koko ETA:n markkinoiden keskimääräisestä toiminnasta.

               (4)

               ETA-sopimuksen tavoitteena on perustaa dynaaminen ja yhdenmukainen Euroopan talousalue, joka perustuu yhteisiin sääntöihin ja yhdenvertaisiin kilpailun edellytyksiin (6). Tämän tavoitteen ja edellä esitettyjen huomioiden valossa valvontaviranomainen antaa suosituksen, joka on sovitettu yhteen suosituksen 2014/710/EU kanssa, jotta voidaan varmistaa yhteisen sääntelykehyksen yhdenmukainen soveltaminen ja oikeusvarmuus ETA:n sähköisen viestinnän markkinoilla toimiville sidosryhmille.

               (5)

               Puitedirektiivillä luodaan sähköisen viestinnän alalle oikeudelliset puitteet, joilla pyritään muun muassa vastaamaan eri teknologioiden lähentymiskehitykseen siten, että niitä sovelletaan kaikkiin sähköisen viestinnän verkkoihin ja palveluihin. Sääntelykehyksen tavoitteena on muun muassa vähentää alakohtaista ennakkosääntelyä asteittain sitä mukaa, kun kilpailu markkinoilla kehittyy, ja lopullisena tavoitteena on se, että sähköistä viestintää hallitaan pelkästään kilpailulainsäädännöllä.

               (6)

               Puitedirektiivin 15 artiklassa säädetään, että valvontaviranomainen antaa asiaan liittyviä tahoja ja kansallisia sääntelyviranomaisia julkisesti kuultuaan EFTA-valtioissa suosituksen merkityksellisistä tuote- ja palvelumarkkinoista.

               (7)

               Kyseistä tavoitetta noudattaen tämän suosituksen tarkoituksena on määritellä ne tuote- ja palvelumarkkinat, joilla ennakkosääntely voidaan sallia puitedirektiivin 15 artiklan 1 kohdan mukaisesti. Ennakkosääntelyn perimmäisenä tavoitteena on tuottaa hyötyä loppukäyttäjille tekemällä vähittäismarkkinoista sellaiset, että niillä vallitsee todellinen kilpailu kestävällä pohjalla. On todennäköistä, että kansalliset sääntelyviranomaiset voivat vähitellen katsoa vähittäismarkkinat kilpailumarkkinoiksi jopa ilman tukkusääntelyä, erityisesti kun otetaan huomioon odotetut parannukset innovoinnin ja kilpailun alalla.

               (8)

               Merkityksellisten markkinoiden määrittely voi muuttua ajan mittaan, kun tuotteiden ja palvelujen ominaisuudet voivat kehittyä ja kysynnän ja tarjonnan korvausmahdollisuudet voivat muuttua. Kun valvontaviranomaisen vuonna 2008 antama suositus on nyt ollut voimassa yli seitsemän vuotta, sitä on syytä tarkistaa sen antamisen jälkeen tapahtuneen markkinakehityksen pohjalta. Näin ollen tällä suosituksella korvataan valvontaviranomaisen vuonna 2008 antama suositus ja tarjotaan kansallisille sääntelyviranomaisille suuntaviivoja tulevia markkinakatsauksia varten.

               (9)

               Puitedirektiivin 15 artiklan 1 kohdassa valvontaviranomaista vaaditaan määrittelemään ne sähköisen viestinnän alan markkinat, jotka ominaisuuksiensa perusteella saattavat edellyttää sääntelyvelvoitteiden asettamista kilpailulainsäädännön periaatteiden mukaisesti. Tässä suosituksessa käytetään siten kilpailulainsäädännön periaatteita sähköisen viestinnän alan tuotemarkkinoiden määrittelyyn.

               (10)

               Puitedirektiivin 15 artiklan 3 kohdan mukaisesti kansalliset sääntelyviranomaiset voivat määritellä kilpailulainsäädännön mukaisesti ja tämä suositus tarkasti huomioon ottaen merkitykselliset markkinat kansallisten olosuhteiden näkökulmasta sekä erityisesti merkitykselliset maantieteelliset markkinat omalla alueellaan.

               (11)

               Puitedirektiivin 16 artiklan 3 kohdan mukaisesti ennakkosääntelyvelvoitteita asetetaan vain markkinoilla, joilla ei ole todellista kilpailua. Kuten direktiivin johdanto-osan 27 kappaleessa selitetään, kyse on markkinoista, joilla on yksi tai useampi huomattavan markkinavoiman omaava yritys ja joilla jäsenvaltion ja ETA:n kilpailulainsäädännön oikeussuojakeinot eivät yksin riitä ratkaisemaan todettua kilpailuongelmaa. Todellista kilpailua koskevan analyysin olisi myös sisällettävä analyysi siitä, voiko markkinoista tulla kilpailumarkkinat, ja onko mahdollinen todellisen kilpailun puute kestävää.

               (12)

               Valvontaviranomaiselle ja kansallisille sääntelyviranomaisille ennakkosääntelyn alaisiksi tulevien tukkumarkkinoiden määrittelyn lähtökohtana on vastaavien vähittäismarkkinoiden analysointi. Vähittäismarkkinoiden analyysi tehdään ottaen huomioon kysyntäpuolen ja tarvittaessa tarjontapuolen korvattavuus ennakoivasta näkökulmasta tietyllä aikavälillä. Kun merkityksellisiä markkinoita määritellään puitedirektiivin 15 artiklan 3 kohdan mukaisesti, kansallisten sääntelyviranomaisten olisi määriteltävä maantieteellinen alue, jolla kilpailun edellytykset ovat samanlaiset tai riittävän yhtenäiset ja joka voidaan erottaa naapurialueista, joilla vallitsevat kilpailun edellytykset ovat huomattavan erilaiset. Kansallisten viranomaisten olisi tässä yhteydessä otettava huomioon erityisesti se, toimiiko mahdollinen huomattavan markkinavoiman operaattori yhdenmukaisesti koko verkkoalueellaan vai kohtaako se huomattavan erilaisia kilpailun edellytyksiä niin, että sen toiminta on rajoitettua tietyillä alueilla muttei muilla alueilla.

               (13)

               Olisi arvioitava sitä, vallitseeko vähittäismarkkinoilla todellinen kilpailu ennakoivasta näkökulmasta katsottuna ilman sääntelyä, joka perustuu huomattavan markkinavoiman toteamiseen. Toisaalta analyysissä olisi otettava huomioon muunlaisen merkityksellisiin vähittäismarkkinoihin ja niihin liittyviin tukkumarkkinoihin sovellettavan sääntelyn vaikutukset koko ajanjakson ajalta.

               (14)

               Kun tehdään puitedirektiivin 16 artiklan mukainen markkina-analyysi, markkinat olisi arvioitava ennakoivasta näkökulmasta ja liikkeelle olisi lähdettävä vallitsevista markkinaedellytyksistä. Analyysissä olisi arvioitava se, voiko markkinoista tulla kilpailumarkkinat ja onko mahdollinen kilpailun puute kestävää, ottaen huomioon odotettavissa oleva tai ennakoitava markkinakehitys (7).

               (15)

               Jos kyseisillä markkinoilla ei vallitse todellista kilpailua ilman ennakkosääntelyä ennakoivasta näkökulmasta katsottuna, olisi arvioitava vastaavat tukkumarkkinat, jotka tulevat ennakkosääntelyn alaisiksi puitedirektiivin 16 artiklan mukaisesti. Kun analysoidaan rajoja ja markkinavoimaa a) vastaavilla merkityksellisillä tukkumarkkinoilla sen määrittelemiseksi, vallitseeko niillä todellinen kilpailu, suorat ja epäsuorat kilpailurajoitukset olisi otettava huomioon riippumatta siitä, johtuvatko kyseiset rajoitukset sähköisistä viestintäverkoista, sähköisistä viestintäpalveluista tai muuntyyppisistä palveluista tai sovelluksista, jotka ovat verrannollisia loppukäyttäjän näkökulmasta (8). Toisaalta jos kyseisillä vähittäismarkkinoilla vallitsee todellinen kilpailu ennakoivasta näkökulmasta ilman ennakoivaa tukkusääntelyä vastaavilla merkityksellisillä markkinoilla, kansallisen viranomaisen olisi tehtävä se päätelmä, että sääntelyä ei enää tarvita tukkutasolla. Siinä tapauksessa vastaavat merkitykselliset tukkumarkkinat on arvioitava tavoitteena ennakkosääntelyn poistaminen. Jos tukkumarkkinat on yhdistetty toimitusketjuun vertikaalisesti, ensimmäiseksi analysoidaan ne tukkumarkkinat, jotka ovat tuotantoketjussa ylimpänä kyseisistä vähittäismarkkinoista katsottuna.

               (16)

               Liitteessä luetelluilla tukkumarkkinoilla voi olla ominaisuuksia, jotka oikeuttavat ennakkosääntelyn, koska ne täyttävät kaiken kaikkiaan seuraavat kolme kumulatiivista perustetta. Kyseisiä perusteita on käytetty suositusten aikaisemmissa versioissa myös sellaisten markkinoiden määrittelyyn, jotka tulevat ennakkosääntelyn alaisiksi. Ensimmäisen perusteen muodostavat suuret ja pysyväisluonteiset esteet markkinoille pääsylle. Sähköisen viestinnän markkinoiden dynaamisen luonteen ja käytäntöjen vuoksi olisi kuitenkin otettava huomioon myös mahdollisuudet poistaa markkinoille pääsyn esteet merkityksellisellä aikavälillä, kun toteutetaan ennakoivaa analyysiä mahdollisen ennakkosääntelyn alaisiksi tulevien merkityksellisten markkinoiden nimeämiseksi. Toinen peruste koskee sitä, johtaako markkinoiden rakenne todelliseen kilpailuun kyseisellä aikavälillä. Tämän perusteen soveltaminen edellyttää markkinoille pääsyn esteiden taustalla olevan infrastruktuuriin perustuvan ja muun kilpailutilanteen tarkastelua. Kolmantena perusteena on se, että kilpailuoikeuden soveltaminen ei yksin riittäisi korjaamaan asianomaisia markkinoiden toimintapuutteita. Ensimmäistä ja toista perustetta arvioitaessa olisi otettava huomioon samat päätekijät, joita tarkasteltiin ennakoivassa markkina-analyysissä, erityisesti viitteet markkinoille pääsyn esteistä, jos sääntelyä ei ole (muun muassa aloituskustannusten suuruus), markkinoiden rakenne, markkinoiden toimivuus ja markkinadynamiikka eli muun muassa markkinaosuudet ja niiden kehityssuunnat, markkinahinnat ja niiden kehityssuunnat sekä kilpailevien verkkojen tai infrastruktuurien laajuus ja peittoalue.

               (17)

               Tämän suosituksen kannalta erityisesti kahdentyyppisillä markkinoille pääsyn esteillä on merkitystä ensimmäisen perusteen osalta: rakenteellisilla esteillä ja oikeudellisilla tai sääntelyyn liittyvillä esteillä. Markkinoille pääsyn rakenteelliset esteet johtuvat markkinoille ominaisista kustannus- tai kysyntäolosuhteista, jotka luovat vakiintuneille operaattoreille ja uusille tulokkaille erilaiset toimintaedellytykset. Tämä haittaa uusien tulokkaiden pääsyä markkinoille tai estää sen. Suuria rakenteellisia esteitä voi esiintyä esimerkiksi silloin, kun markkinoille ovat ominaisia absoluuttiset kustannusedut, huomattavat mittakaavaedut tai tuotevarioinnin edut, kapasiteettirajoitukset ja korkeat aloituskustannukset. Tähän liittyvä rakenteellinen este voi olla myös se, että palvelun tarjoaminen edellyttää verkkoelementtiä, jota ei voida toisintaa teknisesti tai joka voidaan toisintaa vain niin suurin kustannuksin, että kilpailu käy kannattamattomaksi.

               (18)

               Oikeudelliset tai sääntelyyn liittyvät esteet eivät perustu taloudellisiin olosuhteisiin vaan johtuvat lainsäädännöllisistä, hallinnollisista tai muista toimenpiteistä, joilla on välitön vaikutus markkinoille pääsyn edellytyksiin tai operaattorien asemaan merkityksellisillä markkinoilla. Esimerkki oikeudellisesta tai sääntelyyn liittyvästä markkinoille pääsyn esteestä on niiden yritysten lukumäärän rajaaminen, joilla on käytettävissä taajuuksia peruspalvelujen tarjoamiseksi. Muita esimerkkejä oikeudellisista tai sääntelyyn liittyvistä esteistä ovat hintavalvonta tai muut yrityksille asetetut hintoihin liittyvät toimenpiteet, jotka vaikuttavat markkinoille pääsyn lisäksi myös yritysten markkina-asemaan. Sellaisten oikeudellisten tai sääntelyyn liittyvien esteiden, jotka todennäköisesti poistetaan merkityksellisellä aikavälillä, ei yleensä katsota muodostavan ensimmäisen perusteen mukaista taloudellista estettä markkinoille pääsylle.

               (19)

               Markkinoille pääsyn esteet voivat menettää merkitystään innovaatiopainotteisilla markkinoilla, joille on ominaista jatkuva teknologinen kehitys. Tällaisilla markkinoilla yrityksen toimintaa rajoittaa usein markkinoilla vielä toimimattomien, mutta potentiaalisten kilpailijoiden innovaatioiden uhka. Innovaatiovetoisilla markkinoilla dynaamista tai pitkän aikavälin kilpailua voi kehittyä sellaisten yritysten välille, jotka eivät välttämättä vielä kilpaile nykyisillä ”staattisilla” markkinoilla. Tässä suosituksessa nimetään ennakkosääntelyn alaisiksi markkinat, joilla markkinoille pääsyn esteiden odotetaan säilyvän ennakoitavissa olevan ajanjakson ajan. Sen arvioimiseksi, esiintyykö pysyviä markkinoille pääsyn esteitä sääntelyn puuttuessa, olisi tarkasteltava, onko toimialalle saapunut uusia menestyviä toimijoita riittävän usein, onko uusia tulijoita saapunut tai saapuuko niitä todennäköisesti riittävän nopeasti ja ovatko ne riittävän pitkäikäisiä rajoittaakseen markkinavoimaa. Markkinoille pääsyn esteiden merkittävyys riippuu muun muassa siitä, mikä on pienin vaadittava tuotantomäärä ja millaiset aloituskustannukset tarvitaan.

               (20)

               Vaikka markkinoita luonnehtisivatkin suuret markkinoille pääsyn esteet, muut rakenteelliset tekijät kyseisillä markkinoilla voivat merkitä sitä, että markkinat kehittyvät merkityksellisellä aikavälillä edelleen kohti todellista kilpailua. Suuntaus kohti toisen perusteen mukaista todellista kilpailua merkitsee sitä, että markkinat saavuttavat todellisen kilpailutilan ilman ennakkosääntelyä tarkastelukaudella tai näin tapahtuu sen jälkeen edellyttäen, että tarkastelukaudella on havaittavissa selviä merkkejä positiivisesta markkinadynamiikasta. Markkinadynamiikan voivat saada aikaan esimerkiksi tekninen kehitys tai tuotteiden ja markkinoiden lähentyminen, joka voi aiheuttaa kilpailurajoituksia erilaisilla tuotemarkkinoilla toimivien operaattorien välillä. Näin voi tapahtua myös markkinoilla, joilla on rajallinen – mutta riittävä – määrä yrityksiä, joilla on erilaiset kustannusrakenteet ja joiden markkinakysynnässä vallitsee hintajousto. Myös liikakapasiteettia voi esiintyä markkinoilla, joilla kilpailevat yritykset voisivat muuten laajentaa tuotantoaan nopeasti hintojen nousun seurauksena. Tällaisilla markkinoilla markkinaosuudet voivat vaihdella ajan mittaan tai hinnat voivat laskea.

               (21)

               Kolmannen perusteen avulla arvioidaan niiden korjaavien toimenpiteiden riittävyyttä, joita voidaan määrätä kilpailulainsäädännön nojalla markkinoiden pysyvien toimintapuutteiden korjaamiseksi, erityisesti ottaen huomioon, että ennakkosääntelyvelvoitteilla voidaan itse asiassa ehkäistä kilpailulainsäädännön rikkomuksia. Kilpailulainsäädännön toimenpiteet eivät todennäköisesti riitä, jos esimerkiksi markkinoiden pysyvien toimintapuutteiden korjaamista koskevien toimenpiteiden noudattamisvaatimukset ovat laajoja tai jos on toimittava usein ja nopeasti. Ennakkosääntely on näin ollen katsottava asianmukaiseksi kilpailulainsäädännön täydennykseksi, kun kilpailulainsäädäntö yksin ei riittäisi korjaamaan havaittuja markkinoiden pysyviä toimintahäiriöitä.

               (22)

               Näiden kolmen kumulatiivisen perusteen soveltamisen pitäisi rajoittaa niiden sähköisen viestinnän alan markkinoiden määrää, joilla sovelletaan ennakkosääntelyvelvoitteita, ja siten edistää yhtä sääntelykehyksen tavoitteista eli vähentää ennakoivia alakohtaisia sääntöjä vähitellen kilpailun kehittyessä markkinoilla. Jos yksi näistä kolmesta perusteesta ei täyty, se merkitsee sitä, että markkinoita ei pidä asettaa ennakkosääntelyn alaisiksi.

               (23)

               Tukkutasolla määrätty ennakkosääntely olisi katsottava riittäväksi torjumaan mahdolliset kilpailuongelmat tuotantoketjun loppupään markkinoilla. Tuotantoketjun loppupään markkinoilla pitäisi soveltaa ennakkosääntelyä vain, jos kilpailu kyseisillä markkinoilla on edelleen huomattava markkinavoima huolimatta ennakkosääntelystä tuotantoketjun alkupään markkinoilla. Koska kilpailu on edistynyt sääntelyn ansiosta, tässä suosituksessa nimetään merkitykselliset markkinat vain tukkutasolla. Uskotaan, että niiden sääntelyllä voidaan torjua todellisen kilpailun puute tukkutasolla, joka on vuorostaan syynä havaittuihin markkinoiden toimintapuutteisiin tukkumarkkinoihin liittyvillä vähittäismarkkinoilla. Jos kansallinen sääntelyviranomainen kuitenkin osoittaa, että tukkutason toimenpiteet eivät ole onnistuneet, merkitykselliset vähittäismarkkinat voidaan asettaa ennakkosääntelyn alaisiksi edellyttäen, että kansallinen sääntelyviranomainen on todennut, että tässä suosituksessa kuvatun kolmen perusteen testin perusteet täyttyvät.

               (24)

               Liitteessä luetellut markkinat on nimetty edellä mainittujen kolmen kumulatiivisen perusteen perusteella. Kansallisten sääntelyviranomaisten olisi lähdettävä liikkeelle oletuksesta, että kyseisillä markkinoilla kaikki kolme perustetta täyttyvät. Jos kansallinen sääntelyviranomainen kuitenkin päättelee, että, ilman tukkutason sääntelyä, määritellyillä vähittäismarkkinoilla vallitsee kestävä kilpailu, sen olisi pääteltävä myös, että ennakkosääntelyä ei enää tarvita tukkutasolla.

               (25)

               Liitteessä luetelluilla markkinoilla kansallinen sääntelyviranomainen voi silti pitää erityisten kansallisten olosuhteiden perusteella tarpeellisena tehdä oman kolmen perusteen testinsä. Kansallinen sääntelyviranomainen voi päätellä, että kolmen perusteen testin perusteet täyttyvät tai eivät täyty kansallisissa olosuhteissa. Jos kolmen perusteen testin perusteet eivät täyty tietyillä markkinoilla, jotka luetellaan suosituksessa, kansallisen sääntelyviranomaisen ei pitäisi asettaa sääntelyvelvoitteita kyseisille markkinoille.

               (26)

               Kansalliset sääntelyviranomaiset voivat nimetä muitakin markkinoita kuin tässä suosituksessa luetellut ja soveltaa kolmen perusteen testiä. Erityisesti jos kansalliset sääntelyviranomaiset ovat päätelleet, että vähittäismarkkinoilla ei vallitse todellista kilpailua ilman ennakkosääntelyä, ja aikovat säännellä vastaavia tukkumarkkinoita ja kyseisiä markkinoita ei ole lueteltu suosituksessa, niiden olisi aina tehtävä kolmen perusteen testi. Siinä tapauksessa olisi analysoitava ensin ne tukkumarkkinat, jotka ovat vertikaalisessa toimitusketjussa ylimpänä kyseisistä vähittäismarkkinoista katsottuna. Kansallisen sääntelyviranomaisen olisi tehtävä asteittainen analyysi markkinoista, jotka ovat lähempänä tuotantoketjun loppupäätä säännellystä alkupään tuotannosta katsottuna, sen määrittelemiseksi, vallitsisiko niillä todellinen kilpailu, jos tuotantoketjun alkupäätä säännellään, kunnes se pääsee vähittäismarkkinoihin saakka.

               (27)

               Kansallisten sääntelyviranomaisten olisi sovellettava kolmen perusteen testiä myös niihin markkinoihin, jotka luetellaan valvontaviranomaisen ennakkosääntelyn alaisiksi tulevista merkityksellisistä markkinoista sähköisen viestinnän alalla 14 päivänä heinäkuuta 2004 antaman suosituksen (9) liitteessä ja valvontaviranomaisen vuonna 2008 antamassa suosituksessa ja joita ei enää luetella tämän suosituksen liitteessä, jos niitä säännellään tällä hetkellä kansallisten olosuhteiden perusteella, sen arvioimiseksi, onko kyseisiin markkinoihin kansallisten olosuhteiden perusteella edelleen sovellettava ennakkosääntelyä.

               (28)

               Puitedirektiivin mukaisesti syntymässä oleville uusille markkinoille ei pitäisi asettaa tarpeettomia ennakkosääntelyvelvoitteita, vaikka niillä vallitseekin ensimmäisen toimijan etu. Syntymässä olevien uusien markkinoiden katsotaan koostuvan tuotteista tai palveluista, joille uutuutensa takia on erittäin vaikea ennustaa kysynnän tai markkinoille pääsyn tai tarjonnan olosuhteita, ja siten niihin on vaikea soveltaa kolmen perusteen testiä. Sen tarkoituksena, että syntymässä oleville uusille markkinoille ei aseteta tarpeettomia ennakkosääntelyvelvoitteita, on edistää innovaatioita, kuten puitedirektiivin 8 artiklassa vaaditaan. Samalla olisi estettävä tällaisten markkinoiden sulkeminen johtavan yrityksen toimesta, kuten todetaan myös valvontaviranomaisen ohjeissa markkina-analyysia ja huomattavan markkinavoiman arvioimista varten (10). Olemassa olevaan verkkoinfrastruktuuriin vähitellen tehtävät päivitykset eivät yleensä johda uusien markkinoiden syntyyn. Korvaavien vaihtoehtojen puuttuminen tietyltä tuotteelta olisi osoitettava sekä kysynnän että tarjonnan näkökulmasta ennen kuin voidaan katsoa, että se ei kuulu millekään olemassa oleville markkinoille. Uusien vähittäispalvelujen kehittyminen voi johtaa uusien johdettujen tukkumarkkinoiden syntymiseen, mikäli kyseisiä vähittäispalveluja ei voida tarjota olemassa olevia tukkutason tuotteita hyödyntämällä.

               (29)

               Kansallisten sääntelyviranomaisten olisi kerrottava tulokset kolmen perusteen testistä, joka on tehty tämän suosituksen mukaisesti ja joka kuuluu puitedirektiivin 7 artiklan 3 kohdan soveltamisalaan, valvontaviranomaiselle ja muille ETA:n kansallisille sääntelyviranomaisille. Sellaisten toimenpide-ehdotusten ilmoittamatta jättäminen, jotka vaikuttavat EFTA-valtioiden väliseen kauppaan puitedirektiivin johdanto-osan 38 kappaleen mukaisesti, voi johtaa yhteisön lainsäädännön rikkomisesta seuraavaan menettelyyn kyseistä EFTA-valtiota vastaan.

               (30)

               Suosituksen liitteessä luetellut markkinat eivät sisällä enää kaksia markkinoita, jotka lueteltiin valvontaviranomaisen vuonna 2008 antamassa suosituksessa (markkinat 1 ja 2), koska ne eivät enää läpäise kolmen perusteen testiä. Koska EFTA-valtioiden välillä on vaihtelua odotetun tai ennakoitavan markkinakehityksen vauhdissa, joka on nimeämisen perustana Euroopan talousyhteisön alueella, erityiset kansalliset olosuhteet voivat olla perustana sille, että kansallinen sääntelyviranomainen katsoo, että valvontaviranomaisen vuonna 2008 antaman suosituksen markkinoilla 1 tai muilla vähittäismarkkinoilla, jotka liittyvät valvontaviranomaisen vuonna 2008 antaman suosituksen markkinoihin 2, ei vallitse vielä todellista kilpailua ennakoivasta näkökulmasta katsottuna ilman asianmukaisia ja oikeasuhteisia tukkutason korjauskeinoja. Kansalliset sääntelyviranomaiset voivat näin perustella ennakkosääntelytoimenpiteiden jatkamisen tukkutasolla edellyttäen, että kolmen perusteen testi on kansallisissa olosuhteissa tyydyttävä seuraavan tarkastelukauden ajan. Valvontaviranomaisen vuonna 2008 antaman suosituksen muut markkinat oikeuttavat edelleen ennakkosääntelyn, vaikka valvontaviranomaisen vuonna 2008 antaman suosituksen markkinoiden 4, 5 ja 6 rajat on määritelty uudelleen. Kansalliset sääntelyviranomaiset ottavat huomioon kansalliset olosuhteensa määrittäessään kyseisiä markkinoita.

               (31)

               Tästä suosituksesta on järjestetty julkinen kuuleminen (11) ja sitä laadittaessa on kuultu EFTA-valtioiden kansallisia sääntely- ja muita viranomaisia.

         SUOSITTAA:

               1.

               Kansallisille sääntelyviranomaisille suositellaan, että määritellessään kansallisten olosuhteiden perusteella merkityksellisiä markkinoita puitedirektiivin 15 artiklan 3 kohdan mukaisesti ne tekevät analyysin liitteessä luetelluista tuote- ja palvelumarkkinoista.

               2.

               Jos kansalliset sääntelyviranomaiset saattavat ennakkosääntelyn alaisiksi muita markkinoita kuin liitteessä mainitut, kansallisten sääntelyviranomaisten olisi osoitettava ja valvontaviranomaisen vahvistettava, että kaikki seuraavat kolme perustetta täyttyvät:

                           a)

                           markkinoille pääsylle on suuria ja pysyväisluonteisia rakenteellisia, oikeudellisia tai sääntelyyn liittyviä esteitä;

                           b)

                           markkinarakenne ei ole omiaan johtamaan todelliseen kilpailuun merkityksellisellä aikavälillä, kun otetaan huomioon markkinoille pääsyn esteiden taustalla olevan infrastruktuuripohjaisen ja muun kilpailun tila;

                           c)

                           pelkän kilpailuoikeuden soveltaminen ei riitä korjaamaan todettuja markkinoiden toimintapuutteita.

               3.

               Jos mikään liitteessä luetelluista markkinoista ei tule ennakkosääntelyn alaiseksi erityisissä kansallisissa olosuhteissa, kansallisten sääntelyviranomaisten olisi osoitettava ja valvontaviranomaisen vahvistettava, että vähintään yksi 2 kohdassa mainituista perusteista ei täyty.

               4.

               Kansallisten sääntelyviranomaisten olisi otettava huomioon kaikki olennaiset kilpailurajoitukset riippumatta siitä, katsotaanko kyseisten rajoitusten lähteeksi sähköiset viestintäverkot, sähköiset viestintäpalvelut tai muuntyyppiset palvelut tai sovellukset, jotka ovat verrannollisia loppukäyttäjän näkökulmasta.

               5.

               Tämä suositus ei vaikuta markkinoiden määrittelyyn, markkina-analyysien tuloksiin ja sääntelyvelvoitteisiin, jotka kansalliset sääntelyviranomaiset ovat ottaneet käyttöön puitedirektiivin 15 artiklan 3 kohdan ja 16 artiklan mukaisesti ennen tämän suosituksen antamispäivää.

               6.

               Tämä suositus on osoitettu EFTA-valtioille.

      Tehty Brysselissä 11 päivänä toukokuuta 2016.

            EFTAn valvontaviranomaisen puolesta

         Sven Erik SVEDMAN

            Puheenjohtaja

         Frank BÜCHEL

            Kollegion jäsen

      (1)  Jäljempänä ’valvontaviranomainen’.

      (2)  EYVL L 108, 24.4.2002, s. 33.

      (3)  EFTAn valvontaviranomaisen suositus, annettu 5 päivänä marraskuuta 2008, ETA-sopimuksen liitteessä XI olevan 5 cl kohdassa tarkoitetun säädöksen (sähköisten viestintäverkkojen ja -palvelujen yhteisestä sääntelyjärjestelmästä annettu Euroopan parlamentin ja neuvoston direktiivi 2002/21/EY), sellaisena kuin se on mukautettuna ETA-sopimuksen pöytäkirjalla 1 ja ETA-sopimuksen liitteessä XI olevilla alakohtaisilla mukautuksilla, mukaisesti ennakkosääntelyn alaisiksi tulevista merkityksellisistä tuote- ja palvelumarkkinoista sähköisen viestinnän alalla (EUVL C 156, 9.7.2009, s. 18, ja ETA-täydennysosa N:o 36, 9.7.2009, s. 1).

      (4)  EFTAn valvontaviranomaisen ohjeet, annettu 14 päivänä heinäkuuta 2004, markkina-analyysiä ja huomattavan markkinavoiman arvioimista varten sähköisen viestinnän verkkoja ja palveluja koskevassa Euroopan talousalueesta tehdyn sopimuksen liitteessä XI vahvistetussa sääntelyjärjestelmässä (EUVL C 101, 27.4.2006, s. 1, ja ETA-täydennysosa N:o 21, 27.4.2006, s. 1), jäljempänä ’valvontaviranomaisen ohjeet markkina-analyysiä ja huomattavan markkinavoiman arvioimista varten’.

      (5)  Komission suositus 2014/710/EU, annettu 9 päivänä lokakuuta 2014, sähköisten viestintäverkkojen ja -palvelujen yhteisestä sääntelyjärjestelmästä annetun Euroopan parlamentin ja neuvoston direktiivin 2002/21/EY mukaisesti ennakkosääntelyn alaisiksi tulevista merkityksellisistä tuote- ja palvelumarkkinoista sähköisen viestinnän alalla ETA:n kannalta merkityksellinen teksti (EUVL L 295, 11.10.2014, s. 79).

      (6)  Euroopan talousalueesta tehdyn sopimuksen johdanto-osan neljäs kappale.

      (7)  Valvontaviranomaisen ohjeet markkina-analyysiä ja huomattavan markkinavoiman arvioimista varten, 20 kohta. Ks. alaviite 4 edellä.

      (8)  Esimerkiksi avoimen internetin kautta tapahtuvaan jakeluun (OTT) liittyvät palvelut, vaikka niitä ei nykyään voidakaan katsoa sähköisen viestintäpalvelun tarjoajien tarjoamien palvelujen suoriksi korvaajiksi, todennäköisesti laajenevat teknisen kehityksen myötä jatkuvasti tulevina vuosina.

      (9)  EFTAn valvontaviranomaisen suositus, annettu 14 päivänä heinäkuuta 2004, ETA-sopimuksen liitteessä XI olevassa 5cl kohdassa tarkoitetun säädöksen (Euroopan parlamentin ja neuvoston direktiivi 2002/21/EY sähköisten viestintäverkkojen ja -palvelujen yhteisestä sääntelyjärjestelmästä) mukaisesti ennakkosääntelyn alaisiksi tulevista merkityksellisistä tuote- ja palvelumarkkinoista sähköisen viestinnän alalla, sellaisena kuin se on lisätty Euroopan talousalueesta tehtyyn sopimukseen ja otettu käyttöön päätöksellä 194/04/KOL.

      (10)  Ks. alaviite 4 edellä.

      (11)  Kuuleminen toteutettiin 4.2.–18.3.2016.

      LIITE

                  Markkinat 1

                  :

                  Tukkutason puhelinliikenteen välittäminen kohdeverkkona toimivassa yleisessä puhelinverkossa kiinteään sijaintipaikkaan

                  Markkinat 2

                  :

                  Tukkutason puheensiirto kohdeverkkona toimivassa yksittäisessä matkaviestintäverkossa

                  Markkinat 3

                  :

                              a)

                              Tukkutason paikallisyhteys kiinteään sijaintipaikkaan

                              b)

                              Tukkutason keskusyhteys kiinteään sijaintipaikkaan massamarkkinatuotteille

                  Markkinat 4

                  :

                  Tukkutason korkealaatuinen yhteys kiinteään sijaintipaikkaan


title: Poliittisten ja turvallisuusasioiden komitean päätös EUJUST LEX/1/2006, tehty  13 päivänä kesäkuuta 2006 , Irakin osalta toteutettavan Euroopan unionin yhdennetyn oikeusvaltio-operaation EUJUST LEXin johtajan toimeksiannon jatkamisesta

text:
               30.6.2006

               FI

               Euroopan unionin virallinen lehti

               L 176/111

      POLIITTISTEN JA TURVALLISUUSASIOIDEN KOMITEAN PÄÄTÖS EUJUST LEX/1/2006,
   tehty 13 päivänä kesäkuuta 2006,
   Irakin osalta toteutettavan Euroopan unionin yhdennetyn oikeusvaltio-operaation EUJUST LEXin johtajan toimeksiannon jatkamisesta
   (2006/449/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon Euroopan unionin yhdennetystä oikeusvaltio-operaatiosta Irakin osalta, EUJUST LEX, 7 päivänä maaliskuuta 2005 hyväksytyn neuvoston yhteisen toiminnan 2005/190/YUTP (1), ja erityisesti sen 11 artiklan 2 kohdan,
   sekä katsoo seuraavaa:

               (1)

               Yhteisen toiminnan 2005/190/YUTP 9 artiklan 1 kohdassa säädetään, että neuvosto valtuuttaa poliittisten ja turvallisuusasioiden komitean tekemään asiaankuuluvat päätökset Euroopan unionista tehdyn sopimuksen 25 artiklan mukaisesti, myös nimittämään operaation johtajan korkeana edustajana toimivan neuvoston pääsihteerin ehdotuksesta.

               (2)

               Poliittisten ja turvallisuusasioiden komitea teki 8 päivänä maaliskuuta 2005 päätöksen EUJUST LEX/1/2005 (2) Stephen WHITEn nimittämisestä Irakin osalta toteutettavan Euroopan unionin yhdennetyn oikeusvaltio-operaation EUJUST LEXin johtajaksi. Tämän päätökset voimassaolo päättyy 30 päivänä kesäkuuta 2006.

               (3)

               Neuvosto hyväksyi 12 päivänä kesäkuuta 2006 yhteisen toiminnan 2006/413/YUTP, jolla Irakin osalta toteutettavaa Euroopan unionin yhdennettyä oikeusvaltio-operaatiota EUJUST LEX jatketaan 18 kuukaudella.

               (4)

               Korkeana edustajana toimiva pääsihteeri on ehdottanut, että Stephen WHITEn toimeksiantoa Irakin osalta toteutettavan Euroopan unionin yhdennetyn oikeusvaltio-operaation EUJUST LEXin johtajana jatketaan operaation päättymiseen asti.

               (5)

               Irakin osalta toteutettavan Euroopan unionin yhdennetyn oikeusvaltio-operaation EUJUST LEXin johtajan Stephen WHITEn toimeksiantoa olisi siten jatkettava operaation päättymiseen asti,

         ON PÄÄTTÄNYT SEURAAVAA:
   1 artikla
   Stephen WHITEn toimeksiantoa Irakin osalta toteutettavan Euroopan unionin yhdennetyn oikeusvaltio-operaation EUJUST LEXin johtajana jatketaan operaation päättymiseen asti.
   2 artikla
   Tämä päätös tulee voimaan päivänä, jona se tehdään.
   Sitä sovelletaan Irakin osalta toteutettavan Euroopan unionin yhdennetyn oikeusvaltio-operaation EUJUST LEXin päättymiseen asti.

      Tehty Brysselissä 13 päivänä kesäkuuta 2006.

            Poliittisten ja turvallisuusasioiden komitean puolesta

            Puheenjohtaja

         F. J. KUGLITSCH

      (1)  EUVL L 62, 9.3.2005, s. 37. Yhteinen toiminta sellaisena kuin se on muutettuna ja jatkettuna yhteisellä toiminnalla 2006/413/YUTP (EUVL L 163, 15.6.2006, s. 17).

      (2)  EUVL L 72, 18.3.2005, s. 29.


Avis juridique important

|

31999D0481

1999/481/YUTP: Neuvoston päätös, tehty 19 päivänä heinäkuuta 1999, aseiden viennistä entiseen Jugoslaviaan määritellyn yhteisen kannan 96/184/YUTP muuttamisesta

Virallinen lehti nro L 188 , 21/07/1999 s. 0003 - 0003

NEUVOSTON PÄÄTÖS,tehty 19 päivänä heinäkuuta 1999,aseiden viennistä entiseen Jugoslaviaan määritellyn yhteisen kannan 96/184/YUTP muuttamisesta(1999/481/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 15 artiklan,sekä katsoo seuraavaa:1) Neuvosto määritteli 26 päivänä helmikuuta 1996 aseiden vientiä entiseen Jugoslaviaan koskevan yhteisen kannan 96/184/YUTP(1), joka muutettiin neuvoston päätöksellä 98/498/YUTP(2),2) Tämä yhteinen kanta olisi saatettava ajanmukaiseksi ottaen huomioon muutokset kansainvälisessä sotilaallisessa läsnäolossa Bosniassa, erityisesti vakauttamisjoukkojen (SFOR) sijoittamisen,3) Rauhan ja vakauden palauttamiseksi Bosniassa ja Hertzegovinassa vientikiellon ei olisi koskettava käsiaseiden kuljetuksia poliisijoukoille,ON PÄÄTTÄNYT SEURAAVAA:1 artiklaMuutetaan yhteinen kanta 96/184/YUTP seuraavasti:1) Korvataan 2 kohdan i alakohta seuraavasti: "i) sinä aikana, jona vakauttamisjoukot (SFOR) ovat sijoitettuina, samoin kuin muiden operaatioiden, kuten kansainvälisten poliisijoukkojen (IPTF) toiminnan aikana, EU:n aseiden, ammusten ja sotatarvikkeiden vientikielto(3) pidetään voimassa Bosnian ja Hersegovinan, Kroatian ja Jugoslavian liittotasavallan osalta.Miinanraivaustoimintaan tarvittavien laitteiden kuljetukset sekä käsiaseiden kuljetukset Bosnian ja Hertzegovinan poliisijoukoille eivät kuulu vientikiellon piiriin. Jäsenvaltiot ilmoittavat neuvostolle näistä kuljetuksista;"2) Korvataan 3 kohta seuraavasti: "3. Tätä yhteistä kantaa tarkastellaan uudelleen ennen kuin vakauttamisjoukot (SFOR) poistetaan."2 artiklaTämä päätös tulee voimaan päivänä, jona se tehdään.3 artiklaTämä päätös julkaistaan virallisessa lehdessä.Tehty Brysselissä 19 päivänä heinäkuuta 1999.Neuvoston puolestaT. HALONENPuheenjohtaja(1) EYVL L 58, 7.3.1996, s. 1.(2) EYVL L 225, 12.8.1998, s. 1.(3) Edellä mainittu vientikielto koskee tappamiseen tarkoitettuja aseita ja niiden ammuksia, asealustoja, muita sotilaalliseen käyttöön tarkoitettuja alustoja ja niihin liittyviä varusteita, jotka luetellaan 8 ja 9 päivänä heinäkuuta 1991 laaditussa EY:n vientikieltoluettelossa. Vientikielto koskee myös varaosia ja korjaus- sekä huoltotöitä, sotilasteknologian siirtoa sekä ennen vientikiellon voimaantuloa tehtyjä sopimuksia.


title: 2012/606/EU: Euroopan parlamentin päätös, 10. toukokuuta 2012 , vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/313

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2010
   (2012/606/EU)
   EUROOPAN PARLAMENTTI, joka

               —

               ottaa huomioon Clean Sky -yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Clean Sky -yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Clean Sky -yhteisyrityksen perustamisesta 20 päivänä joulukuuta 2007 annetun neuvoston asetuksen (EY) N:o 71/2008 (3) ja erityisesti sen 11 artiklan 4 kohdan,

               —

               ottaa huomioon Clean Sky -yhteisyrityksen varainhoitoa koskevat säännökset, jotka sen hallintoneuvosto hyväksyi 7 päivänä marraskuuta 2008 annetulla päätöksellä,

               —

               ottaa huomioon tilintarkastustuomioistuimen 8 päivänä helmikuuta 2011 antaman lausunnon nro 2/2011 Clean Sky -yhteisyritykseen sovellettavista varainhoitoa koskevista säännöksistä,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0115/2012),

               1.

               myöntää Clean Sky -yhteisyrityksen toimitusjohtajalle vastuuvapauden yhteisyrityksen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Clean Sky -yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 368, 16.12.2011, s. 8.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 1.

      (4)  EYVL L 357, 31.12.2002, s. 72.
    ---documentbreak---

               17.10.2012

               FI

               Euroopan unionin virallinen lehti

               L 286/314

         EUROOPAN PARLAMENTIN PÄÄTÖSLAUSELMA,
   10. toukokuuta 2012,
   joka sisältää huomautukset, jotka ovat erottamaton osa päätöstä vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2010
   EUROOPAN PARLAMENTTI, joka

               —

               ottaa huomioon Clean Sky -yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Clean Sky -yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Clean Sky -yhteisyrityksen perustamisesta 20 päivänä joulukuuta 2007 annetun neuvoston asetuksen (EY) N:o 71/2008 (3) ja erityisesti sen 11 artiklan 4 kohdan,

               —

               ottaa huomioon Clean Sky -yhteisyrityksen varainhoitoa koskevat säännökset, jotka sen hallintoneuvosto hyväksyi 7 päivänä marraskuuta 2008 annetulla päätöksellä,

               —

               ottaa huomioon tilintarkastustuomioistuimen 8 päivänä helmikuuta 2011 antaman lausunnon nro 2/2011 Clean Sky -yhteisyritykseen sovellettavista varainhoitoa koskevista säännöksistä,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0115/2012),

               A.

               ottaa huomioon, että Clean Sky -yhteisyritys (jäljempänä ’yhteisyritys’) perustettiin joulukuussa 2007 kymmeneksi vuodeksi vauhdittamaan puhtaan lentoliikenneteknologian kehittämistä, validointia ja demonstrointia unionissa, jotta sitä voitaisiin ottaa käyttöön mahdollisimman pian;

               B.

               ottaa huomioon, että yhteisyritys aloitti itsenäisen toimintansa marraskuussa 2009;

               C.

               ottaa huomioon, että tilintarkastustuomioistuin totesi saaneensa kohtuullisen varmuuden siitä, että yhteisyrityksen varainhoitovuoden 2010 tilit ovat luotettavat ja että tilien perustana olevat toimet ovat lailliset ja asianmukaiset;

               D.

               ottaa huomioon, että unioni osarahoittaa yhteisyritystä kymmenen vuoden ajan enintään 800 000 000 eurolla tutkimuksen seitsemännen puiteohjelman talousarviosta;

               E.

               ottaa huomioon, että varainhoitovuonna 2010 yhteisyrityksen talousarvio oli 168 553 053 euroa;

      Talousarvio- ja varainhallinto

               1.

               toteaa, että yhteisyrityksen vuoden 2010 talousarvio ei täyttänyt rakenteeltaan eikä esitystavaltaan vaatimuksia, jotka esitetään sen perustamisasetuksessa (EY) N:o 71/2008 ja sen varainhoitoa koskevissa säännöksissä; on saanut yhteisyritykseltä saatujen tietojen perusteella sen käsityksen, että talousarvion rakennetta ja esitystapaa on mukautettu vuoden 2011 talousarviossa; kehottaa tilintarkastustuomioistuinta vakuuttamaan vastuuvapauden myöntävälle viranomaiselle, että yhteisyrityksen talousarvion rakenne ja esitystapa ovat nyt täysin sen perustamisasetuksen (EY) N:o 71/2008 ja sen varainhoitoa koskevien säännösten mukaisia;

               2.

               panee merkille, että yhteisyrityksen lopullinen talousarvio sisälsi 168 000 000 euroa maksusitoumusmäärärahoja ja 129 000 000 euroa maksumäärärahoja;

               3.

               tähdentää, että yhteisyrityksen lopullisen tilinpäätöksen mukaan maksusitoumusmäärärahojen käyttöaste oli 96 prosenttia mutta maksumäärärahojen vain 58 prosenttia; panee huolestuneena merkille, että tämä merkitsee sitä, että toiminnan täytäntöönpano on viivästynyt merkittävästi alkuperäissuunnitelmasta;

               4.

               on huolissaan yhteisyrityksen talousarvion alhaisesta toteutusasteesta varainhoitovuonna 2010 ja pitää valitettavana, että käteisvarat olivat vuoden lopussa 53 000 000 euroa eli 41 prosenttia käytettävissä olevista maksumäärärahoista;

      Sisäisen valvonnan järjestelmät

               5.

               panee merkille, että tilintarkastustuomioistuimen mukaan yhteisyritys ei pannut vuonna 2010 täysimääräisesti täytäntöön sisäisen valvonnan menettelyjään eikä varainhoidon tietojärjestelmiään ja että sen on panostettava edelleen menoilmoitusten validointiin sovellettaviin ennakkotarkastusmenettelyihin; kehottaa yhteisyritystä toteuttamaan tarvittavat toimet pannakseen täysimääräisesti täytäntöön sisäisen valvonnan menettelynsä ja varainhoidon tietojärjestelmänsä;

               6.

               toteaa yhteisyrityksen vuoden 2010 vuotuisen toimintakertomuksen perusteella, että se loi integroitujen teknologioiden demonstraatioita varten tarkistuslistan parantaakseen jätettyjen menoilmoitusten laatua ja selventääkseen tiettyjen pyyntöjä koskevien näkökohtien raportointiin liittyviä tarpeita;

               7.

               panee merkille, että yhteisyritys hylkäsi menoilmoitukset, jos osakas tai assosiaatiojäsen ei ollut toimittanut avustussopimuksissa esitetyn toimeksiannon mukaisesti vaadittua tarkastustodistusta; panee erityisesti merkille, että lopullisen tilinpäätöksen mukaan yhteisyritys validoi vuonna 2010 vuosien 2008 ja 2009 hankkeiden toteuttamista koskevia osakkaiden menoilmoituksia ja että tiettyjen kustannusten tukikelpoisuuden arvioinnin perusteella menoista hylättiin noin 11 prosenttia; panee tyytyväisenä merkille, että yhteisyritys peri takaisin liiallisia ennakkomaksuja;

               8.

               toteaa, että tilintarkastustuomioistuimen mukaan neljässä tapauksessa yhteisyritys ei ollut menoilmoituksia validoidessaan ottanut huomioon tarkastustodistuksiin sisältyviä poikkeuksia; kehottaa yhteisyritystä näin ollen ottamaan menoilmoituksia validoidessaan asianmukaisesti huomioon tarkastustodistuksiin sisältyvät poikkeukset;

               9.

               vahvistaa vuotuisen toimintakertomuksen perusteella, että yhteisyritys on kehittänyt jälkitarkastusstrategian, joka hyväksyttiin joulukuussa 2010; kehottaa yhteisyritystä tiedottamaan vastuuvapauden myöntävälle viranomaiselle strategian täytäntöönpanotasosta ja saavutetuista tuloksista; pyytää lisäksi tilintarkastustuomioistuinta arvioimaan strategiaa ja tiedottamaan päätelmistään vastuuvapauden myöntävälle viranomaiselle;

               10.

               vahvistaa vuotuisen toimintakertomuksen perusteella, että yhteisyritys on käynnistänyt yhdessä IMI-yhteisyrityksen (innovatiivisia lääkkeitä koskevaa yhteistä teknologia-aloitetta toteuttava yhteisyritys) ja polttokenno- ja vetyteknologian alalla toimivan yhteisyrityksen kanssa ulkoisten yritysten jälkitarkastuspalveluja koskevan hankintamenettelyn; panee merkille, että ensimmäiset jälkitarkastukset oli tarkoitus toteuttaa vuoden 2011 jälkipuoliskolla sen jälkeen, kun sopimukset tarjouskilpailujen voittajien kanssa on allekirjoitettu;

               11.

               panee merkille, että tilintarkastustuomioistuimen mukaan yhteisyrityksen tietotekniikkaa koskeva hallinto ja käytännöt ovat sen kokoon ja tehtäviin nähden riittäviä; korostaa kuitenkin, että tietoteknisen strategian suunnitteluun ja seurantaan, turvallisuusperiaatteisiin ja -sääntöihin, tietoteknisten riskien hallintaan ja toiminnan jatkuvuussuunnitelmaan sekä palautumissuunnitelmaan liittyvien toimintaperiaatteiden ja menettelyjen vakioiminen on jäljessä tavoitteista; kehottaa yhteisyritystä korjaamaan tilanteen ja toimittamaan vastuuvapauden myöntävälle viranomaiselle ajantasaistetun kertomuksen asiasta;

               12.

               panee merkille, että yhteisyrityksen tilinpitäjä validoi talous- ja kirjanpitojärjestelmät (ABAC ja SAP); toteaa kuitenkin, että perustana olevia toimintaprosesseja ei validoitu, varsinkaan järjestelmää, jonka avulla saadaan menoilmoitusten validointia koskevia taloudellisia tietoja; kehottaa yhteisyritystä korjaamaan tilanteen ja toimittamaan vastuuvapauden myöntävälle viranomaiselle ajantasaistetun kertomuksen asiasta;

               13.

               panee tyytyväisenä merkille, että yhteisyritys hyväksyi kattavan strategisen sisäisen tarkastuksen suunnitelman kaudeksi 2010–2012; pitää kuitenkin valitettavana, että tietyt keskeiset prosessit, kuten menoilmoitusten ennakkoon tehtävä validointi ja jälkitarkastukset, oli määrä käynnistää vasta vuonna 2011;

      Ehdotuspyynnöt ja hankkeita koskevat neuvottelut

               14.

               toteaa, että yhteisyritykseltä saatujen tietojen mukaisesti se käynnisti vuonna 2010 viisi ehdotuspyyntöä; huomauttaa, että vuotuisesta toimintakertomuksesta puuttuvat kyseisiin ehdotuspyyntöihin liittyvät tilastot, jotka oli tarkoitus sisällyttää liitteeseen 6; vaatii yhteisyritystä julkaisemaan ne;

               15.

               panee merkille, että vuotuisen toimintakertomuksen mukaan yhteisyritys kutsui vuonna 2010 kolme tarkkailijaa varmistamaan arvioinnin avoimuuden; toteaa yhteisyritykseltä saatujen tietojen perusteella, että jokainen heistä pystyi osallistumaan täysimääräisesti kaikkiin arviointivaiheisiin samoin kuin neuvottelukokouksiin;

               16.

               pyytää yhteisyritystä tiedottamaan vastuuvapauden myöntävälle viranomaiselle varmennusmekanismeista, joiden avulla se varmistaa asiantuntijoiden ja tarkkailijoiden täyden riippumattomuuden ja vähentää näin eturistiriitojen riskiä tarjousten arvioinnissa;

               17.

               korostaa, että yhteisyritys mainitsi vuotuisessa toimintakertomuksessaan, että tarkkailijoiden arviointikertomukset löytyvät yhteisyrityksen verkkosivustolta; pahoittelee kuitenkin, ettei näin ole, ja kehottaa yhteisyritystä siksi julkaisemaan kertomukset välittömästi;

      Immateriaalioikeuksien suoja

               18.

               korostaa, että yhteisyritys ei ollut vielä vuoden 2010 loppuun mennessä saanut päätökseen sisäisiä menettelyjä, joiden avulla valvotaan konsortio- ja avustussopimuksiin sisältyvien, tutkimustulosten suojaa, käyttöä ja levittämistä koskevien sääntöjen noudattamista;

      Toiminta

               19.

               toteaa, että komission ensimmäinen yhteisyritystä koskeva väliarviointi tehtiin vuoden 2010 lopussa; toteaa, että väliarvioinnissa tuotiin esille seuraavat puutteet:

                           —

                           huomattavat viivästykset alkuperäissuunnitelmiin verrattuna, koska yhteisyrityksen sisäisten menettelyjen ja sääntöjen vahvistamisessa sekä ryhmien kokoamisessa oli ongelmia

                           —

                           alhaalta ylöspäin suuntautuvassa toimintasuunnitelmassa havaittiin kesäkuussa 2010 teknisiä viivästyksiä

                           —

                           yhteisyrityksen käynnistämiseen ei ollut valmistauduttu hallinnollisesti eikä teknisesti;

               20.

               huomauttaa, että ensimmäisessä väliarvioinnissa yhteisyritykselle annettiin 34 suositusta ja sen hallintoneuvostolle 8 suositusta; pyytää yhteisyritystä tiedottamaan vastuuvapauden myöntävälle viranomaiselle toimista, joita ensimmäisen väliarvioinnin tulosten perusteella on toteutettu;

      Sisäinen tarkastus

               21.

               panee merkille, että yhteisyrityksen varainhoitoa koskevia säännöksiä ei ole vielä tarkistettu siten, että niihin sisältyisi maininta koko yleistä talousarviota koskevista komission sisäisen tarkastajan toimivaltuuksista;

               22.

               toteaa kuitenkin, että komissio ja yhteisyritys ovat ryhtyneet toimiin varmistaakseen, että komission sisäisen tarkastuksen ja yhteisyrityksen sisäisen tarkastuksen toiminnon toiminta-alat määritetään selkeästi;

      Isäntävaltion kanssa ei ole tehty sopimusta

               23.

               kehottaa toistamiseen yhteisyritystä tekemään Belgian kanssa pikaisesti sopimuksen toimistotiloista, erioikeuksista ja vapauksista sekä muusta Belgian isäntävaltiona sille antamasta tuesta yhteisyrityksen perustamisasetuksen (EY) N:o 71/2008 mukaisesti; panee merkille, että yhteisyrityksen vastauksen mukaan isäntävaltiosopimuksen luonnos on toimitettu Belgian hallituksen hyväksyttäväksi;

      Yleisiä huomioita yhteisyrityksistä

               24.

               korostaa, että komissio on tähän mennessä perustanut seitsemän yhteisyritystä Euroopan unionin toiminnasta tehdyn sopimuksen 187 artiklan nojalla; panee merkille, että kuusi yhteisyritystä (IMI, ARTEMIS, ENIAC, Clean Sky, FCH ja ITER-F4E) toimivat tutkimusalalla komission tutkimuksen ja innovoinnin pääosaston ja tietoyhteiskunnan ja viestinten pääosaston alaisuudessa ja että yhdelle yhteisyritykselle on annettu tehtäväksi kehittää uusi ilmaliikenteen hallintajärjestelmä (SESAR) eli se toimii liikennealalla ja sen toimintaa valvoo liikenteen ja liikkumisen pääosasto;

               25.

               panee merkille, että yhteisyritysten varojen ohjeelliseksi kokonaismääräksi määritettiin koko toimintakaudelle 21 793 000 000 euroa;

               26.

               panee merkille, että unionin kokonaisosuudeksi yhteisyrityksistä määritettiin koko toimintakaudelle 11 489 000 000 euroa;

               27.

               panee merkille, että varainhoitovuonna 2010 Euroopan unionin osuus yhteisyritysten talousarviosta oli 505 000 000 euroa;

               28.

               kehottaa komissiota välittämään vastuuvapauden myöntävälle viranomaiselle vuosittain konsolidoidut tiedot kokonaisrahoituksesta, jonka kukin yhteisyritys saa vuosittain unionin yleisestä talousarviosta, jotta varmistetaan avoimuus ja selvyys unionin varojen käytöstä ja palautetaan eurooppalaisten veronmaksajien luottamus;

               29.

               panee tyytyväisenä merkille ARTEMIS-yhteisyrityksen aloitteen sisällyttää vuotuiseen toimintakertomukseensa tietoja meneillään olevien hankkeiden valvonnasta ja arvioinnista; katsoo, että myös muiden yhteisyritysten olisi sovellettava tätä käytäntöä;

               30.

               palauttaa mieliin, että yhteisyritykset ovat julkis- ja yksityissektorin kumppanuuksia ja että näin ollen niissä yhdistyvät julkiset ja yksityiset intressit; katsoo, että näissä olosuhteissa eturistiriidan todennäköisyyttä ei pitäisi sivuuttaa vaan se pitäisi käsitellä asianmukaisesti; pyytääkin yhteisyrityksiä ilmoittamaan vastuuvapauden myöntävälle viranomaiselle niistä varmennusmekanismeista, joita niiden rakenteissa on olemassa ja jotka mahdollistavat eturistiriitojen asianmukaisen hoidon ja estämisen;

               31.

               panee merkille, että yhteisyritykset ovat suhteellisen pieniä rakenteita ja että ne ovat keskittyneet maantieteellisesti, lukuun ottamatta yhteisyritystä ITERiä ja fuusioenergian kehittämistä varten; katsoo siksi, että niiden olisi yhdistettävä resurssejaan mahdollisuuksien mukaan;

               32.

               pyytää tilintarkastustuomioistuinta antamaan vastuuvapauden myöntävälle viranomaiselle tietoa siitä, mitä jatkotoimia on aiheutunut huomautuksista, joita se teki kunkin yhteisyrityksen osalta niiden varainhoitovuoden 2011 tilinpäätöksiä koskevissa kertomuksissaan;

               33.

               pyytää tilintarkastustuomioistuinta toimittamaan kohtuullisessa määräajassa parlamentille erityiskertomuksen lisäarvosta, jota yhteisyritysten perustamisesta on saatu unionin tutkimusta, teknologista kehitystyötä ja esittelyä koskevien ohjelmien alalla; panee lisäksi merkille, että kyseisessä kertomuksessa olisi esitettävä myös arvio yhteisyritysten tehokkuudesta.

      (1)  EUVL C 368, 16.12.2011, s. 8.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 1.

      (4)  EYVL L 357, 31.12.2002, s. 72.


title: 2014/682/EU: Neuvoston päätös, annettu 25 päivänä syyskuuta 2014 , alueiden komitean bulgarialaisen varajäsenen nimeämisestä

text:
               30.9.2014

               FI

               Euroopan unionin virallinen lehti

               L 284/47

         NEUVOSTON PÄÄTÖS,
   annettu 25 päivänä syyskuuta 2014,
   alueiden komitean bulgarialaisen varajäsenen nimeämisestä

      (2014/682/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Bulgarian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi. Kornelia MARINOVA nimettiin 10 päivänä heinäkuuta 2012 varajäseneksi päätöksellä 2012/403/EU (3)25 päivään tammikuuta 2015 saakka.

               (2)

               Alueiden komiteassa on vapautunut varajäsenen paikka Kornelia MARINOVAn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2015:

               —

               Madlena BOYADZHIEVA, Chair of the Municipal Council of the Municipality of Teteven.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 25 päivänä syyskuuta 2014.

            Neuvoston puolesta

            Puheenjohtaja

         F. GUIDI

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.

      (3)  Neuvoston päätös 2012/403/EU, annettu 10 päivänä heinäkuuta 2012, alueiden komitean kuuden bulgarialaisen jäsenen ja kahdeksan bulgarialaisen varajäsenen nimeämisestä (EUVL L 188, 18.7.2012, s. 16).


title: 2014/816/EU: Euroopan parlamentin ja neuvoston päätös, annettu 22 päivänä lokakuuta 2014 , Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2014/004 ES/Comunidad Valenciana metal, Espanja)

text:
               20.11.2014

               FI

               Euroopan unionin virallinen lehti

               L 333/19

         EUROOPAN PARLAMENTIN JA NEUVOSTON PÄÄTÖS,
   annettu 22 päivänä lokakuuta 2014,
   Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2014/004 ES/Comunidad Valenciana metal, Espanja)

      (2014/816/EU)

   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 (1) ja erityisesti sen 15 artiklan 4 kohdan,
   ottavat huomioon vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetun neuvoston asetuksen (EU, Euratom) N:o 1311/2013 (2) ja erityisesti sen 12 artiklan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (3) ja erityisesti sen 13 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu tuen tarjoamiseksi globalisaatiosta johtuvien maailmankaupan huomattavien rakenteellisten muutosten, Euroopan parlamentin ja neuvoston asetuksessa (EY) N:o 546/2009 (4) käsitellyn maailmanlaajuisen rahoitus- ja talouskriisin jatkumisen tai uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja heidän auttamisekseen integroitumisessa uudelleen työmarkkinoille.

               (2)

               EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten asetuksen (EU, Euratom) N:o 1311/2013 12 artiklassa säädetään.

               (3)

               Espanja esitti 25 päivänä maaliskuuta 2014 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu yhdellä NUTS 2 -alueella, Valencian itsehallintoalueella (ES52), NACE Rev. 2:n kaksinumerotason 25 (Metallituotteiden valmistus (pl. koneet ja laitteet)) piirissä toimivissa 142 yrityksessä, ja täydensi hakemusta lisätiedoin siten kuin asetuksen (EU) N:o 1309/2013 8 artiklan 3 kohdassa säädetään. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)

               Tämän vuoksi EGR:stä olisi otettava käyttöön 1 019 184 euroa rahoitustuen myöntämiseksi Espanjan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Otetaan Euroopan globalisaatiorahastosta käyttöön 1 019 184 euroa maksusitoumusmäärärahoina ja maksumäärärahoina osana varainhoitovuotta 2014 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 22 päivänä lokakuuta 2014.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         B. DELLA VEDOVA

      (1)  EUVL L 347, 20.12.2013, s. 855.

      (2)  EUVL L 347, 20.12.2013, s. 884.

      (3)  EUVL C 373, 20.12.2013, s. 1.

      (4)  EUVL L 167, 29.6.2009, s. 26.


Avis juridique important

|

41998D0694

98/694/EHTY: Neuvostossa kokoontuneiden jäsenvaltioiden hallitusten edustajien päätös, tehty 30 päivänä marraskuuta 1998, Kazakstaniin sovellettavista tietyistä toimenpiteistä tiettyjen EHTY:n perustamissopimuksessa tarkoitettujen terästuotteiden kaupassa

Virallinen lehti nro L 332 , 08/12/1998 s. 0007 - 0008

NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS,tehty 30 päivänä marraskuuta 1998,Kazakstaniin sovellettavista tietyistä toimenpiteistä tiettyjen EHTY:n perustamissopimuksessa tarkoitettujen terästuotteiden kaupassa (98/694/EHTY) NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT,yhteisymmärryksessä komission kanssa,OVAT PÄÄTTÄNEET SEURAAVAA:1 artikla Kazakstanista peräisin olevien, EHTY:n perustamissopimuksen liitteessä I lueteltujen terästuotteiden tuonti kaikkiin jäsenvaltioihin on luvanvaraista 1 päivästä tammikuuta 30 päivään kesäkuuta 1999. Tuontilupia myönnetään vain 2 artiklassa määriteltyjen rajojen puitteissa. Kazakstanista peräisin olevien niiden terästuotteiden, joita koskee yksi tai useampi voimassa oleva päätöksen 98/402/EHTY (1) nojalla myönnetty tuontilisenssi ja jotka on jo lähetetty yhteisöön ennen tämän päätöksen voimaantulopäivää, tuonti on sovellettavien rajojen puitteissa sallittua 1 päivästä heinäkuuta 31 päivään joulukuuta 1998.2 artikla Määrät, joiden tuontiin annetaan lupa, vahvistetaan koko yhteisössä kunkin tuoteryhmän osalta liitteessä II olevien kiintiöiden mukaisesti.Tuontilisenssin voimassaolokausi vahvistetaan neljäksi kuukaudeksi. Kokonaan tai osittain käymättä jääneet tuontilisenssit voidaan uusia kahdeksi vuodeksi.3 artikla Jäsenvaltiot myöntävät lisenssit ja ilmoittavat siitä komissiolle välittömästi. Komissio ilmoittaa jäsenvaltioille säännöllisesti siitä, miltä osin määrät on käytetty.Jäsenvaltiot ja komissio toimivat yhteistyössä sen varmistamiseksi, ettei näitä määriä ylitetä.4 artikla Jos Euroopan hiili- ja teräsyhteisön ja Kazakstanin välillä tehdään sopimus tiettyjen terästuotteiden kaupasta, ja sopimus tulee voimaan tämän päätöksen soveltamiskauden aikana, kyseisen sopimuksen määräykset yhdessä sen täytäntöönpanemiseksi mahdollisesti toteutettujen toimenpiteiden kanssa korvaavat tämän päätöksen säännökset sopimuksen voimaantulopäivästä alkaen.5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.Sitä sovelletaan 1 päivästä tammikuuta 1999.Tehty Brysselissä 30 päivänä marraskuuta 1998.B. FERRERO-WALDNERPuheenjohtaja(1) EYVL L 178, 23.6.1998, s. 36LIITE I SA. Levyvalmisteet SA1. Kelat 7208 10 007208 25 007208 26 007208 27 007208 36 007208 37 107208 37 907208 38 107208 38 907208 39 107208 39 907211 14 107211 19 207219 11 007219 12 107219 12 907219 13 107219 13 907219 14 107219 14 907225 20 207225 30 00SA2. Painavat levyt 7208 40 107208 51 107208 51 307208 51 507208 51 917208 51 997208 52 107208 52 917208 52 997208 53 107211 13 00SA3. Muut levyvalmisteet 7208 40 907208 53 907208 54 107208 54 907208 90 107209 15 007209 16 107209 16 907209 17 107209 17 907209 18 107209 18 917209 18 997209 25 007209 26 107209 26 907209 27 107209 27 907209 28 107209 28 907209 90 107210 11 107210 12 117210 12 197210 20 107210 30 107210 41 107210 49 107210 50 107210 61 107210 69 107210 70 317210 70 397210 90 317210 90 337210 90 387211 14 907211 19 907211 23 107211 23 517211 29 207211 90 117212 10 107212 10 917212 20 117212 30 117212 40 107212 40 917212 50 317212 50 517212 60 117212 60 917219 21 107219 21 907219 22 107219 22 907219 23 007219 24 007219 31 007219 32 107219 32 907219 33 107219 33 907219 34 107219 34 907219 35 107219 35 907225 40 80LIITE II >TAULUKON PAIKKA>


title: Neuvoston päätös (EU) 2016/1001, annettu 20 päivänä kesäkuuta 2016, EU–Keski-Amerikka-assosiaationeuvostossa Euroopan unionin puolesta esitettävästä kannasta Euroopan unionin ja sen jäsenvaltioiden sekä Keski-Amerikan välisestä assosiaatiosta tehdyn sopimuksen liitteessä II olevaa 15 artiklaa koskeviin selittäviin huomautuksiin

text:
               22.6.2016

               FI

               Euroopan unionin virallinen lehti

               L 164/15

         NEUVOSTON PÄÄTÖS (EU) 2016/1001,
   annettu 20 päivänä kesäkuuta 2016,
   EU–Keski-Amerikka-assosiaationeuvostossa Euroopan unionin puolesta esitettävästä kannasta Euroopan unionin ja sen jäsenvaltioiden sekä Keski-Amerikan välisestä assosiaatiosta tehdyn sopimuksen liitteessä II olevaa 15 artiklaa koskeviin selittäviin huomautuksiin
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sopimus Euroopan unionin ja sen jäsenvaltioiden sekä Keski-Amerikan välisestä assosiaatiosta (1), jäljempänä ‘sopimus’, parafoitiin 22 päivänä maaliskuuta 2011 ja allekirjoitettiin 29 päivänä kesäkuuta 2012. Sopimuksen IV osaa on sen 353 artiklan 4 kohdan nojalla sovellettu väliaikaisesti 1 päivästä elokuuta 2013 unionin, Nicaraguan, Hondurasin ja Panaman välillä, 1 päivästä lokakuuta 2013 mainittujen osapuolten sekä El Salvadorin ja Costa Rican välillä ja 1 päivästä joulukuuta 2013 unionin, Nicaraguan, Hondurasin, Panaman, El Salvadorin ja Costa Rican sekä Guatemalan välillä.

               (2)

               Sopimuksen liitteessä II olevassa 37 artiklassa määrätään, että osapuolet sopivat liitteen II tulkintaa, soveltamista ja hallinnointia koskevista selittävistä huomautuksista sopimuksen 123 artiklalla perustetussa tullia, kaupan helpottamista ja alkuperäsääntöjä käsittelevässä alakomiteassa, jäljempänä ‘alakomitea’, ja suosittelevat niiden hyväksyntää assosiaationeuvostossa.

               (3)

               Alakomitea kokoontui 1 ja 2 päivänä kesäkuuta 2015 ja sopi EUR.1-tavaratodistuksen täyttämistä ja painamista koskevista sopimuksen liitteessä II olevan 15 artiklan selittävistä huomautuksista, jäljempänä ‘selittävät huomautukset’.

               (4)

               Koska sopimuksen liitteen II lisäyksessä 3 oleva EUR.1-tavaratodistus on vain malli, eri viranomaisten painamien lomakkeiden välillä voi olla pieniä eroja. Jotta varmistetaan, että tällaiset erot eivät vaikeuta EUR.1-tavaratodistusten hyväksymistä ja että tulkinta on yhdenmukaista osapuolten toimivaltaisten viranomaisten keskuudessa, EUR.1-tavaratodistusten vaaditusta sisällöstä ja niiden painamisesta olisi annettava ohjeita. Assosiaatiokomiteassa unionin puolesta esitettävän kannan olisi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   1.   Assosiaationeuvostossa unionin puolesta esitettävä kanta EUR.1-tavaratodistusta koskeviin sopimuksen liitteessä II olevan 15 artiklan selittäviin huomautuksiin perustuu tähän päätökseen liitettyyn assosiaationeuvoston päätösluonnokseen.
   2.   Unionin edustajat assosiaationeuvostossa voivat sopia vähäisistä teknisistä muutoksista assosiaationeuvoston päätösluonnokseen ilman neuvoston asiasta tekemää uutta päätöstä.
   2 artikla
   Assosiaationeuvoston päätös julkaistaan Euroopan unionin virallisessa lehdessä.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 20 päivänä kesäkuuta 2016.

            Neuvoston puolesta

            Puheenjohtaja

         F. MOGHERINI

      (1)  EUVL L 346, 15.12.2012, s. 3.

      LUONNOS
      EU–KESKI-AMERIKKA-ASSOSIAATIONEUVOSTON PÄÄTÖS N:o XX/2016,
      annettu …,
      EUR.1-tavaratodistuksia koskevien sopimuksen liitteessä II (käsitteen ”alkuperätuotteet” määrittely ja hallinnollisen yhteistyön menetelmät) olevan 15 artiklan selittävien huomautusten käyttöön ottamisesta
      EU–KESKI-AMERIKKA-ASSOSIAATIONEUVOSTO, joka
      ottaa huomioon Euroopan unionin ja sen jäsenvaltioiden sekä Keski-Amerikan välisestä assosiaatiosta tehdyn sopimuksen, jäljempänä ‘sopimus‘, ja erityisesti sen liitteessä II olevan 37 artiklan;
      sekä katsoo seuraavaa:

                  (1)

                  Sopimuksen liite II koskee käsitteen ”alkuperätuotteet” määrittelyä ja hallinnollisen yhteistyön menetelmiä.

                  (2)

                  Sopimuksen liitteessä II olevassa 37 artiklassa määrätään, että osapuolet sopivat liitteen II tulkintaa, soveltamista ja hallinnointia koskevista selittävistä huomautuksista tullia, kaupan helpottamista ja alkuperäsääntöjä käsittelevässä alakomiteassa ja suosittelevat niiden hyväksyntää assosiaationeuvostossa.

                  (3)

                  Koska sopimuksen liitteen II lisäyksessä 3 oleva EUR.1-tavaratodistus on vain malli, eri viranomaisten painamien lomakkeiden välillä voi olla pieniä eroja. Olisi selkeytettävä, että tällaisten erojen ei tulisi johtaa todistusten hylkäämiseen.

                  (4)

                  Jotta myös varmistettaisiin, että tällaiset vähäiset erot eivät vaikeuta EUR.1-tavaratodistusten hyväksymistä ja että tulkinta olisi yhdenmukaista osapuolten toimivaltaisten viranomaisten keskuudessa, EUR.1-tavaratodistusten vaaditusta sisällöstä olisi annettava ohjeita,

            ON HYVÄKSYNYT TÄMÄN PÄÄTÖKSEN:
      Ainoa artikla
      Hyväksytään tämän päätöksen liitteessä olevat EUR.1-tavaratodistuksia koskevat sopimuksen liitteen II (käsitteen ”alkuperätuotteet” määrittely ja hallinnollisen yhteistyön menetelmät) selittävät huomautukset.
      Tämä päätös tulee voimaan sitä päivää seuraavana päivänä, jona se hyväksytään.

         Tehty …

               Assosiaationeuvoston puolesta

               Keski-Amerikan osapuolen puolesta

               EU-osapuolen puolesta

      LIITE

         SELITTÄVÄT HUOMAUTUKSET

         15 artikla – EUR.1-tavaratodistus: lomakkeet ja täyttöohjeet

         EUR.1-tavaratodistuksen sarjanumero

      EUR.1-tavaratodistuksessa on oltava sarjanumero sen yksilöimisen helpottamiseksi. Sarjanumero koostuu yleensä yhdestä tai useammasta kirjaimesta ja numeroista.

         EUR.1-tavaratodistuslomakkeet

      EUR.1-tavaratodistus, jonka sanamuoto poikkeaa liitteen II (käsitteen ”alkuperätuotteet” määrittely ja hallinnollisen yhteistyön menetelmät) lisäyksessä 3 (EUR.1-tavaratodistuksen ja EUR.1-tavaratodistushakemuksen mallit) olevasta mallista todistuksen antavasta toimivaltaisesta viranomaisesta riippuen, voidaan hyväksyä alkuperäselvitykseksi, jos

                  a)

                  erot eivät aiheuta muutoksia kunkin kohdan vaadittuihin tietoihin; ja

                  b)

                  osapuolten toimivaltaiset viranomaiset ovat toimittaneet toisilleen Euroopan komission välityksellä todistusten eri mallit ja ilmoittaneet sopimuksen IV osan koordinaattoreille.

         1 kohta: Viejä

      Täydelliset tiedot tavaroiden viejästä (nimi, koko nykyinen osoite ja maa, josta tavarat viedään) on annettava.

         2 kohta: Todistus, jota käytetään etuuskohteluun oikeutetussa kaupassa

      Valitaan seuraavista:
      Keski-Amerikka; Euroopan unioni tai EU (1); Ceuta; Melilla; Andorra tai AD; San Marino tai SM.

         3 kohta: Vastaanottaja

      Tämän kohdan täyttäminen on vapaaehtoista. Jos tämä kohta täytetään, seuraavat tiedot vastaanottajasta on merkittävä: nimi, koko nykyinen osoite ja tavaroiden määrämaa.

         4 kohta: Maa, maaryhmä tai alueet, jonka alkuperää tavaroiden katsotaan olevan

      Valitaan tavaroiden alkuperämaa, -maaryhmä tai -alue:
      Keski-Amerikka; Euroopan unioni tai EU (1); Ceuta; Melilla; Andorra tai AD; San Marino tai SM.

         5 kohta: Määrämaa, -maaryhmä tai -alueet

      Valitaan tuojaosapuolen maa, maaryhmä tai alue, jonne tavarat on tarkoitus toimittaa:
      Keski-Amerikka; Euroopan unioni tai EU (1); Ceuta; Melilla; Andorra tai AD; San Marino tai SM.

         6 kohta: Kuljetusta koskevat tiedot

      Tämän kohdan täyttäminen on vapaaehtoista. Jos tämä kohta täytetään, kuljetusväline, lentorahtikirjan tai konossementin numero ja asianomaisten kuljetusyritysten nimet on merkittävä.

         7 kohta: Huomautukset

      Tämä kohta on täytettävä, kun

                  1.

                  todistus on annettu tavaroiden viennin jälkeen sopimuksen liitteessä II olevan 16 artiklan nojalla, missä tapauksessa tähän kohtaan on merkittävä jollakin sopimuksessa määrätyllä kielellä seuraava maininta: ”ANNETTU JÄLKIKÄTEEN”. Lisäksi liitteessä II olevan 16 artiklan 1 kohdan b alakohdassa määrätyssä tapauksessa on tähän kohtaan merkittävä sellaisen EUR.1-tavaratodistuksen numero, jota ei hyväksytty tuontihetkellä teknisistä syistä, seuraavasti: ”EUR.1 nro …”;

                  2.

                  todistus on annettu kaksoiskappaleena liitteessä II olevan 17 artiklan nojalla, missä tapauksessa tähän kohtaan merkitään jollakin sopimuksessa määrätyllä kielellä seuraava maininta: ”KAKSOISKAPPALE” ja alkuperäisen EUR.1-tavaratodistuksen antamispäivä;

                  3.

                  kyseessä on alkuperäkumulaatio Bolivian, Ecuadorin, Kolumbian, Perun tai Venezuelan kanssa, missä tapauksessa tähän kohtaan on tehtävä seuraava merkintä: ”kumulaatio (maan nimi) kanssa” liitteessä II olevan 3 artiklan mukaisesti;

                  4.

                  kiintiön alaista tuotetta koskee alkuperäsääntö, missä tapauksessa tähän kohtaan on tehtävä seuraava merkintä: ”liitteen II (käsitteen ’alkuperätuotteet’ määrittely ja hallinnollisen yhteistyön menetelmät) lisäyksen 2A mukainen alkuperätuote”;

                  5.

                  kyseessä on muu tapaus, jossa EUR.1-tavaratodistuksessa olevien tietojen tarkentamista voidaan pitää hyödyllisenä.

         8 kohta: Järjestysnumero; merkit ja numerot; kollien lukumäärä ja laji; tavaran kuvaus

      Annetaan kauppalaskussa olevan kuvauksen mukainen tavaran kuvaus (järjestysnumero; kollien merkit ja numerot; kollien – kuormalavojen, laatikoiden, pussien, rullien, tynnyreiden, säkkien jne. – lukumäärä ja laji). Tavaroista voidaan antaa yleinen kuvaus, jos se liittyy kauppalaskussa olevaan tarkkaan kuvaukseen ja jos tuontiasiakirjan ja EUR.1-tavaratodistuksen välillä on selvä yhteys. Tässä tapauksessa kauppalaskun numero on merkittävä tähän kohtaan. Joka tapauksessa tavaran luokittelu tariffiin olisi merkittävä ainakin harmonoidun järjestelmän nimiketasolla (neljä numeroa).
      Pakkaamattomista tavaroista ilmoitetaan kappalemäärä tai tehdään tarvittaessa merkintä ”irtotavaraa”.
      Tavaran kuvauksen edelle on merkittävä järjestysnumero jättämättä väliin tyhjiä rivejä tai välejä; todistuksessa eriteltävien tuotteiden välillä ei myöskään saa olla tyhjiä välejä. Jos koko kohtaa ei ole täytetty, kuvauksen viimeisen rivin alle on vedettävä vaakasuora viiva ja täyttämätön tila on suljettava viivalla siten, ettei siihen voi tehdä lisäyksiä jälkikäteen.

         9 kohta: Bruttopaino (kg) tai muu mitta (l, m3 jne.)

      Eritellään bruttopaino (kg) tai muu mitta (l, m3 jne.) kaikkien 8 kohdassa lueteltujen tavaroiden osalta tai erikseen kunkin tavaran osalta (HS-nimike).

         10 kohta: Kauppalaskut

      Tämän kohdan täyttäminen on vapaaehtoista. Jos tämä kohta täytetään, merkitään päivämäärä ja kauppalaskun numero tai numerot.

         11 kohta: Toimivaltaisen viranomaisen tai tulliviranomaisen todistus

      Tämä kohta on varattu kunkin todistuksen antavan maan toimivaltaisen viranomaisen tai tulliviranomaisen yksinomaiseen käyttöön.

         12 kohta: Viejän ilmoitus

      Tämä kohta on varattu viejän tai viejän valtuutetun edustajan yksinomaiseen käyttöön. Siihen on merkittävä todistuksen laatimispaikka ja -päivä, ja viejän tai viejän valtuutetun edustajan on allekirjoitettava se.
      Viejä tai viejän valtuutettu edustaja voi tehdä allekirjoituksen käsin tai osapuoli voi sallia, että EUR.1-tavaratodistus allekirjoitetaan digitaalisesti.

         13 kohta: Tarkastuspyyntö ja 14 kohta: Tarkastuksen tulos

      Nämä kohdat on varattu kunkin maan tulliviranomaisen tai toimivaltaisen viranomaisen yksinomaiseen käyttöön tarkastusta varten.

         (1)  Ks. ”EUR.1-tavaratodistuksen liite – Täyttöohjeet”.

      EUR.1-TAVARATODISTUKSEN LIITE – TÄYTTÖOHJEET

         YKSISELITTEISESTI UNIONIIN VIITTAAVAT ILMAISUT

                  Kieli

                  EU

                  Euroopan unioni (EU)

                  BG

                  EC

                  Европейски съюз (ЕС)

                  CS

                  EU

                  Evropská unie

                  DA

                  EU

                  Den Europæiske Union

                  DE

                  EU

                  Europäische Union

                  EL

                  EE

                  Ευρωπαϊκή Ένωση

                  EN

                  EU

                  European Union

                  ES

                  UE

                  Unión Europea

                  ET

                  EL

                  Euroopa Liit

                  FI

                  EU

                  Euroopan unioni

                  FR

                  UE

                  Union européenne

                  HR

                  EU

                  Europska unija

                  HU

                  EU

                  Európai Unió

                  IT

                  UE

                  Unione europea

                  LT

                  ES

                  Europos Sąjunga

                  LV

                  ES

                  Eiropas Savienība

                  MT

                  UE

                  Unjoni Ewropea

                  NL

                  EU

                  Europese Unie

                  PL

                  UE

                  Unia Europejska

                  PT

                  UE

                  União Europeia

                  RO

                  UE

                  Uniunea Europeană

                  SK

                  EÚ

                  Európska únia

                  SL

                  EU

                  Evropska unija

                  SV

                  EU

                  Europeiska unionen